Hei päättötodistuksen saajat [image: ]
Paperinen todistus annetaan kaikille ylioppilaille yo-juhlassa.  
Kuopion lukiot eivät anna todistuskäännöksiä, kun valmistut. Todistuskopion lähettämisestäkin tulee laskua. Toivon, alla olevasta koonnistani on apua, kun tarvitset todistuksia/todistuskäännöksiä.
Wilman käyttöoikeutesi loppuu, joten halutessasi kopio tämä viesti talteen omaan sähköpostiisi.
yt Päivi [image: ]
____
· YO-tutkintotodistus suomeksi, ruotsiksi ja englanniksi:
Digitaalisia ylioppilastutkintotodistuksia (pdf) voi ladata maksuttomasti Oma Opintopolku –palvelusta  https://opintopolku.fi/oma-opintopolku/ . Digitaalisen todistuksen saa suomeksi, ruotsiksi ja englanniksi. Digitaalinen todistus sisältää sähköisen leiman, joka todistaa todistuksen oikeaksi. Sähköinen leima ei ole voimassa paperille itse tulostetussa todistuksessa. Tämä koskee vuoden 1990 jälkeen suoritetut ylioppilastutkinnot sekä myös keskeneräistä yo-tutkintoa. Todistuksen aitouden todistamiseen tarvittava sähköinen allekirjoitus on tyypillisesti voimassa tietyn määräajan. Todistusta ei kuitenkaan tarvitse säilyttää, vaan sen voi ladata uudestaan Oma Opintopolku -palvelusta aina tarvittaessa. Käännöstodistukset eivät kuitenkaan ole virallisia käännöksiä. Virallisen käännöksen saa auktorisoidulta kääntäjältä. Esimerkiksi Opetushallitus pitää yllä auktorisoitujen kääntäjien rekisteriä: https://akr.opintopolku.fi/akr/etusivu.
Jos tarvitsee paperisen ylioppilastutkintotodistuksen tai paperisen käännöstodistuksen, sen voi tilata verkkokaupasta https://www.ylioppilastutkinto.fi/fi/asiointipalvelut/todistusten-ja-koesuoritusten-tilaaminen . Paperisen todistuksen saa suomeksi, ruotsiksi ja englanniksi. Paperitodistukset ovat maksullisia. Maksullisena lisäpalveluna paperitodistukseen on tilattavissa myös vahvistava allekirjoitus ja koholeima (preeglaus) ja/tai musteleima, joka todistaa todistuksen oikeaksi.
Palvelujen käyttö vaatii tunnistautumisen pankkitunnuksilla tai mobiilivarmenteella (suomi.fi-tunnistautumisen).
Jos et ole vielä ylioppilas, voit ladata Oma Opintopolusta valkoisen todistuksen hyväksytysti suoritetuista kokeista. Tutkintokauden uudet arvosanat päivittyvät todistuksiin vasta kyseisen tutkintokauden todistusten myöntämispäivän jälkeen.
 
· Lukion kurssisuoritukset ja lukion päättötodistus  suomeksi, ruotsiksi ja englanniksi:
https://opintopolku.fi/oma-opintopolku/ . Kielen voi vaihtaa ruotsiksi ja englanniksi. Sieltä ei voi ladata kurssisuorituksista yo-tutkintotodistuksen kaltaista ’virallisen näköistä ’ todistusta, mutta  pystyy jakamaan kurssisuoritukset linkillä.
Linkistä aukeavasta sivusta saa tehtyä pdf-tiedoston kurssisuorituksista . Siinä ei ole leimoja, mutta näkyy suoritukset selkeästi ja linkin avaamalla näkee, että ne ovat suomalaisesta opintopolkujärjestelmästä.
 
· Peruskoulun päättötodistus suomeksi, ruotsiksi ja englanniksi
Opintopolussa tieto: vuodesta 2018 alkaen esi- ja perusopetuksesta, lukiokoulutuksesta ja ammatillisesta koulutuksesta saisi jaettua opintosuoritustietoja jakolinkillä.
· Suomi.fi-verkkopalvelussa näkyvät nyt myös opintotiedot. Verkkopalvelun Rekisterit-osioon on lisätty tiedot Opetushallituksen Koski-palvelukokonaisuudesta, joka kerää yhteen tietoja suomalaisten opintosuorituksista ja -oikeuksista.
 
Virallisiin käännöksiin OPH:n viralliset auktorisoidut kääntäjät Etusivu - Auktorisoitujen kääntäjien rekisteri - Opetushallitus , https://akr.opintopolku.fi/akr/etusivu

